**Helena Bonam Karter** (engl. ) je britanska glumica, rođena 26. maja 1966. godine u Golders Grinu, London (Engleska). Debitovala je u filmu Ketlin Vendi Pejton *A Pattern of Roses*, dok je prvu glavnu ulogu odigrala u filmu *Lejdi Džejn*. Najpoznatija je po ulogama Lusi Haničerč u filmu *Soba s pogledom*, Marle Singer u *Borilačkom klubu*, Belatriks Lestrejndž u filmovima o Hariju Poteru, zatim po ulozi Kejt Kroj u filmu *Krila golubice*, koja joj je donela nominaciju za *Oskara*, Enid Blajton u filmu *Enid*, gde je bila nominovana za BAFTA nagradu, kao i po ulozi gospođice Lavet u filmu *Svini Tod: pakleni berberin iz Ulice Flit* koji je režirao Tim Barton, sa kojim je u ozbiljnoj vezi od 2001. godine.

Biografija
----------

Helena Bonam Karter rođena je u Golders Grinu, u Londonu. Njena majka Elena (devojačko Proper de Kalehon) je psihoterapeut, dok joj je otac Rejmond Bonam Karter bio ugledni bankar koji je tokom 60-tih obavljao dužnost zamenika predstavnika Engleske banke u Međunarodnom monetarnom fondu u Vašingtonu. On potiče iz čuvene političke porodice, sin je poznatog liberala sera Morisa Bonama Kartera i Vajolet Bonam Karter, ugledne političarke i aktivistkinje, ćerke Herberta Henrija Eskota, premijera Ujedinjenog Kraljevstva od 1908-1916. godine. Helenin deda po majci je polu-Španac polu-Jevrej Eduardo Proper de Kalehon, diplomata i savetnik u španskoj ambasadi u Vašingtonu, čija je žena, Jevrejka Elen Fuld-Sprinžer ćerka barona Ežena Fuld-Sprinžera, bankara, i Mari Sesil fon Sprinžer, ćerke barona i industrijalca Gustava Sprinžera.

Helena ima dva brata, Edvarda i Tomasa, i dalja je rođaka glumca Krispina Bonam-Kartera, koji je igrao gospodina Binglija u Bi-Bi-Si-jevoj seriji iz 1995. *Gordost i predrasude*, kao i političarke Džejn Bonam Karter. Takođe je u srodstvu sa admiralom Stjuartom Bonamom Karterom, Janom Flemingom, piscem romana o Džejmsu Bondu (preko Flemingove žene), poznatom bolničarkom i humanitarkom Florens Najtingejl, kao i čuvenim engleskim rediteljem Entonijem Eskotom. Pohađala je ugledne gimnazije *Saut hempsted* i *Vestminster*. Nije primljena na Kembridž, ali ne zbog loših ocena ili slabo urađenog prijemnog, već zato što je uprava univerziteta bila zabrinuta da bi mogla napustiti školovanje kako bi se bavila glumom. Upravo zbog toga, Helena odlučuje da se posveti isključivo glumačkoj karijeri.

Kada je Heleni bilo 5 godina, majka joj je imala ozbiljan nervni slom, od kog se oporavljala tri godine. Kada se oporavila, a povučena iskustvom koje je imala sa terapeutima, i sama je postala psihoterapeut. Helena joj sada plaća da čita njena scenarija i upućuje je u psihološke motive likova koje igra. Pet godina posle majčinog oporavka, porodicu je zadesila još jedna nesreća. Tokom letovanja u Grčkoj, otac joj je ostao gluv na jedno uvo. Dijagnostikovan mu je benigni tumor slušnog nerva i podvrgnut je rutinskoj operaciji. Međutim, operacija se iskomplikovala, pa je 50-godišnji Rejmond doživeo šlog koji ga je ostavio vezanog za invalidska kolica. Kako su oba brata bila na studijama, Helena je pomagala majci. Kasnije će posmatrati pokrete i ponašanje obolelog oca kao deo pripreme za ulogu u filmu *Teorija leta*.

Karijera
--------

Helena Bonam Karter nije školovana glumica. 1979. godine je osvojila prvu nagradu za sastav koji je napisala, a nocem od nagrade je platila članarinu u poznatom udruženju glumaca. Debitovala je sa 16 godina u TV reklami, a imala je i manju ulogu u manje poznatom filmu *A Pattern of Roses*. Prvu glavnu ulogu imala je u filmu *Lejdi Džejn* 1986. godine, koji je dobio pomešane kritike, a prikazao je život lejdi Džejn Grej, engleske kraljice. Ulogu koja će joj pokrenuti karijeru odigrala je u Filmu *Soba s pogledom*, igrajući lik Lusi Haničerč. Film *Soba s pogledom* snimljen je posle *Lejdi Džejn*, ali je emitovan pre njega. U trećoj sezoni *Poroka Majamija* je igrala devojku Dona Džonsona, a 1987. je glumila pored Dirka Bogarta u filmu *The Vision*. Išla je na audiciju za ulogu Nensi Spandžin u filmu *Sid i Nensi*, ali je ulogu dobila Kloi Veb. Odbila je ulogu Bes Meknil u filmu *Breaking the Waves* zbog scena seksa. Ulogu je dobila Emili Votson, i bila je nominovana za *Oskara*.
Zbog tih ranih uloga dobila je nadimak *kraljica korseta* i *engleska ruža*, pošto je uglavnom igrala u filmovima koji su se odvijali u kasnom 19. i ranom 20. veku. 1996. godine igrala je Oliviju u filmu *Twelfth Night*  Trevora Nana. Potom počinje da proširuje svoj opus ulogama u filmovima *Borilački klub*, *Volas i Gromit: prokletstvo Zekodlaka*, kao i u filmovima Tima Bartona: *Čarli i fabrika čokolade*, *Mrtva nevesta*, *Krupna riba* i *Svini Tod: pakleni berberin iz Ulice Flit*. 
Helena Bonam Karter tečno govori francuski, a 1996. je igrala u francuskom filmu *Portraits chinois*. Avgusta 2001. se slikala za *Maksim*. 2003. je po drugi put u karijeri glumela englesku kraljicu, u ITV-jevoj mini-seriji *Henri Osmi*, dok je bila trudna sa prvim detetom. 2006. je bila član žirija Kanskog festivala, koji je jednoglasno proglasio film *Vetar koji njiše ječam* najboljim te godine. 
Igrala je Belatriks Lestrejndž u filmu *Hari Poter i Red feniksa* 2007. godine, kao i u nastavku *Hari Poter i Polukrvni Princ* iz 2009. Ponovo će igrati ovaj lik u filmu *Hari Poter i relikvije smrti*. Za ovu ulogu je dobila pozitivne kritike, uz opasku da ima *blistav, ali neiskorišćen talenat*. 2007. je igrala gospođicu Lavet, saučesnicu Svinija Toda (Džoni Dep), u filmskoj adaptaciji mjuzikla *Svini Tod: pakleni berberin iz Ulice Flit*. Reditelj je bio Tim Barton, a ona je bila nominovana za *Zlatni globus*. Na izboru za *Evening Standard British Film Awards* 2007, dobila je nagradu za najbolju glumicu, za uloge u filmovima *Svini Tod* i *Razgovori sa drugim ženama*. 2009. je ponovo dobila nagradu za najbolju glumicu u izboru za *Empire Awards*. Odigrala je malu, ali ključnu ulogu u četvrtom delu *Terminatora*.
2010. je igrala *Crvenu Kraljicu* u Bartonovom filmu *Alisa u zemlji čuda*, u kojem takođe glume Džoni Dep, Alan Rikman, Kristofer Li i En Hetavej. 2009. godine *Tajms* ju je proglasio za jednu od najboljih britanskih glumica svih vremena, pa se tako našla u društvu Džuli Endruz, Džudi Denč, Megi Smit, Helen Miren i Odri Hepbern. 
2006. godine je, zajedno sa Samantom Sejdž, dizajnerkom kupaćih kostima pokrenula svoju modnu liniju pod nazivom *The Pantaloonies* (lakrdijaš). U prvoj kolekciji predstavile su potkošlje, kape i donji veš u starinskom, viktorijanskom stilu.

Privatni život
--------------

Od 1994. do 1999. se zabavljala sa Kenetom Branom, pored koga je i glumila u *Frankenštajnu* i *Teoriji leta*. 2001. je počela vezu sa rediteljem Timom Bartonom, sa kojim je i danas. Sreli su se na snimanju filma *Planeta majmuna*, a ona je kasnije glumila u brojnim Bartonovim filmovima kao što su *Krupna riba*, *Čarli i fabrika čokolade*, *Svini Tod: pakleni berberin iz Ulice Flit* i *Alisa u zemlji čuda*. Žive u londonskom naselju Belsajz park, u dve kuće sa zajedničkim ulazom jer, kako kažu, imaju osećaj da ne bi mogli živeti u istoj kući. 
Imaju dvoje dece, Bilija Rejmonda Bartona, rođenog 4. oktobra 2003. godine, kao i ćerku Nel Bartnon, rođenu 15. decembra 2007, kada je Helena imala 41 godinu. Dobri su prijatelji sa Džonijem Depom, koji se pojavljuje u mnogim Bartonovim filmovima. Dep je i kum njihovom sinu, i prihvatio je kumstvo pošto ga je Helena zamolila na Bartonov nagovor. Kaže da je ćerki dala ime Nel u čast svim Helenama u svojoj familiji. 2008. godine, četiri člana njene porodice poginula su u Južnoj Africi, u udesu koji je imao njihov autobus prilikom safarija. Zbog toga joj je dozvonjeno da na neodređeno vreme napusti snimanje *Terminatora*, ali se kasnije vratila i završila film.

Barton i Helena su 2008. oglasili prodaju svojih stanova u njujorškom Grinič vilidžu. Za stanove su dobili ukupno 8.75 miliona dolara. Oktobra 2008. objavljeno je da je Bonam Karter postala finansijer humanitarne organizacije *Action Duchenne*, koja pomaže deci oboleloj od Dišenove mišićne distrofije i njihovim roditeljima. Tom prilikom je izjavila:

> "Želela bih da, kao finansijer ove akcije, podstaknem što veći broj ljudi da se informišu o njenom radu, kao i o stravičnim posledicama Dišenove mišićne distrofije. Lek za ovu bolest je na pragu otkića, ali se do njega neće doći bez dalje pomoći i finansiranja. Molimo vas da nam se pridružite kako bismo iskorenili uništavanje mišića.
> 
> 

Decembra 2008. je pozajmila glas za MTV-jev oglas protiv nasilja u porodici. Tu je recitovala jedan deo o ljubavi iz Prve poslanice Korinćanima Novog zaveta. Oglas traje 60 sekundi i predstavlja par koji se svađa kod svoje kuće; njih dvoje se ne čuju, već u pozadini ide muzika i Helenino recitovanje.

2009. je, zajedno sa drugim slavnim glumcima kao što su Juan Mekgregor, Kejt Vinslet, Lijam Nison, Helen Miren i drugi, ostavila otisak usana na kartici i potpisala se na nju. Ovi otisci će biti prodati na aukciji namećenoj za humatarne svrhe, a trenutno se nalaze u izlogu čuvene robne kuće *Fenvik* u Njukaslu.

Filmografija
------------

|  |
| --- |
| **Filmografija glumice Helene Bonam Karter**  |
| God. | Srpskohrvatski naziv | Originalni naziv | Uloga |
| 1983. |  | *A Pattern of Roses* | Neti |  |
| 1985 | Soba sa pogledom | *A Room with a View* | Lusi Haničerč |  |
| 1986. | Lejdi Džejn | *Lady Jane* | Lejdi Džejn Grej |  |
| 1987. | Moris | *Maurice* | dama na meču kriketa (pojavljivanje) |  |
| 1989. | Frančesko | *Francesco* | Kjara Ofredučo |  |
| 1989. |  | *Getting It Right* | Lady Minerva Munday |  |
| 1990. |  | *Hamlet* | Ofelija |  |
| 1991. |  | *Where Angels Fear to Tread* | Caroline Abbott |  |
| 1992. | Hauardov kraj | *Howard's End* | Helen Šlegel |  |
| 1994. | Frankenštajn | *Mary Shelley's Frankenstein* | Elizabet Frankeštajn |  |
| 1994. |  |  *Fatal Deception: Mrs. Lee Harvey Oswald* | Marina Osvald |  |
| 1995. | Moćna Afrodita | *Mighty Aphrodite* | Amanda Vajnrib |  |
| 1995. |  | *Margaret's Museum* | Margaret Maknil |  |
| 1996. |  | *Twelfth Night* | Olivija |  |
| 1997. |  | *Keep the Aspidistra Flying* | Rouzmeri |  |
| 1997. |  | *The Revengers' Comedies* | Karen Najtli |
| 1997. | Krila golubice | *The Wings of the Dove* | Kejt Kroj |  |
| 1998. | Merlin | *Merlin* | Morgana |  |
| 1998. | Teorija leta | *The Theory of Flight* | Džejn Tačard |  |
| 1998. | Slatka osveta | *Sweet Revenge* | Karen Najtli |  |
| 1999. | Borilački klub | *Fight Club* | Marla Singer |  |
| 1999. |  | *Women Talking Dirty* | Kora |  |
| 2001. | Planeta majmuna | *Planet of the Apes* | Ari |  |
| 2001. | Novokain | *Novocain* | Suzan Ajvi |  |
| 2002. |  | *The Heart of Me* | Dinah |  |
| 2002. | Uživo iz Bagdada | *Live From Baghdad* | Ingrid Formanek |  |
| 2002. | Dok nas ljudski glasovi ne probude | *Till Human Voices Wake Us* | Rubi |  |
| 2003. | Krupna riba | *Big Fish* | Dženi/veštica |  |
| 2003. |  | *Henry VIII* | Anne Boleyn |  |
| 2005. | Razgovori sa drugim ženama | *Conversations with Other Women* | žena |  |
| 2005. |  | *Magnificent 7* | Megi |  |
| 2005. | Volas i Gromit: prokletstvo Zekodlaka | *Wallace & Gromit: The Curse of the Were-Rabbit* | lejdi Kampanula Totington | glas |
| 2005. | Mrtva nevesta | *Corpse Bride* | Emili | glas |
| 2005. | Čarli i fabrika čokolade | *Charlie and the Chocolate Factory* |  |
| 2006. | 66 | *Sixty Six* | Ester Ruben |  |
| 2007. | Svini Tod: Pakleni berberin iz ulice Flit | *Sweeney Todd* | Gospođica Lavet |  |
| 2007. | Hari Poter i Red feniksa | *Harry Potter and the Order of the Phoenix* | Belatriks Lestrejndž |  |
| 2009. | Hari Poter i Polukrvni Princ | *Harry Potter and the Half-Blood Prince* | Belatriks Lestrejndž |  |
| 2009. | Terminator: Spasenje | *Terminator: Salvation* | doktorka Serena Kogan |  |
| 2010. | Alisa u zemlji čuda | *Alice in Wonderland* | Crvena Kraljica |  |
| 2010. | Kraljev govor | *The King's Speech* | Elizabet Bovs-Lion |  |

Izvori
------

1. ↑  „Helena Bonham Carter, New Action Duchenne Patron". Jolly People. 02. 10. 2008..

Vanjske veze
------------

***Helena Bonham Carter*** na Wikimedijinoj ostavi

* Helena Bonham Carter na sajtu IMDb
* Helena Bonham Carter na Allmovieu
* Helena Bonham Carter na Filmskoj bazi podataka TCM ()
* Helena Bonham Carter at Emmys.com

| * p
* r
* u
BAFTA za najbolju glumicu u sporednoj ulozi |
| --- |
| 1968–1984 | 
* Billie Whitelaw (1968)
* Celia Johnson (1969)
* Susannah York (1970)
* Margaret Leighton (1971)
* Cloris Leachman (1972)
* Valentina Cortese (1973)
* Ingrid Bergman (1974)
* Diane Ladd (1975)
* Jodie Foster (1976)
* Jenny Agutter (1977)
* Geraldine Page (1978)
* Rachel Roberts (1979)
* Rohini Hattangadi / Maureen Stapleton (1982)
* Jamie Lee Curtis (1983)
* Liz Smith (1984)

 |
| 1985–2009 | 
* Rosanna Arquette (1985)
* Judi Dench (1986)
* Susan Wooldridge (1987)
* Judi Dench (1988)
* Michelle Pfeiffer (1989)
* Whoopi Goldberg (1990)
* Kate Nelligan (1991)
* Miranda Richardson (1992)
* Miriam Margolyes (1993)
* Kristin Scott Thomas (1994)
* Kate Winslet (1995)
* Juliette Binoche (1996)
* Sigourney Weaver (1997)
* Judi Dench (1998)
* Maggie Smith (1999)
* Julie Walters (2000)
* Jennifer Connelly (2001)
* Catherine Zeta-Jones (2002)
* Renée Zellweger (2003)
* Cate Blanchett (2004)
* Thandie Newton (2005)
* Jennifer Hudson (2006)
* Tilda Swinton (2007)
* Penélope Cruz (2008)
* Mo'Nique (2009)

 |
| 2010–2023 | 
* Helena Bonham Carter (2010)
* Octavia Spencer (2011)
* Anne Hathaway (2012)
* Jennifer Lawrence (2013)
* Patricia Arquette (2014)
* Kate Winslet (2015)
* Viola Davis (2016)
* Allison Janney (2017)

 |

| * p
* r
* u
Empire za najbolju glumicu |
| --- |
| 
* Nicole Kidman (1996)
* Frances McDormand (1997)
* Joan Allen (1998)
* Cate Blanchett (1999)
* Gwyneth Paltrow (2000)
* Connie Nielsen (2001)
* Nicole Kidman (2002)
* Kirsten Dunst (2003)
* Uma Thurman (2004)
* Julie Delpy (2005)
* Thandie Newton (2006)
* Penélope Cruz (2007)
* Keira Knightley (2008)
* Helena Bonham Carter (2009)
* Zoe Saldana (2010)
* Noomi Rapace (2011)
* Olivia Colman (2012)
* Jennifer Lawrence (2013)
* Emma Thompson (2014)
* Rosamund Pike (2015)

 |


|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 117446205
* LCCN: n93039266
* ISNI: 0000 0001 1085 7102
* GND: 123749662
* SELIBR: 389789
* SUDOC: 086232053
* BNF: cb140094151 (podaci)
* BIBSYS: 97010711
* MusicBrainz: 498037e7-2f55-4e42-b00e-751c3472dc84
* NLA: 35324455
* NKC: pna2005274528
* BNE: XX1266255
* CiNii: DA13242625
* CONOR.SI: 31600483

 |